CELEX: 32018R0318
Language: lt
Date: 2018-02-22 00:00:00
Title: 2018 m. vasario 22 d. Europos Centrinio Banko reglamentas (ES) 2018/318, kuriuo iš dalies keičiamas Reglamentas (ES) Nr. 1011/2012 dėl turimų vertybinių popierių statistikos (ECB/2018/7)

5.3.2018   
               
               
                  LT
               
               
                  Europos Sąjungos oficialusis leidinys
               
               
                  L 62/4
               
            EUROPOS CENTRINIO BANKO REGLAMENTAS (ES) 2018/318
      2018 m. vasario 22 d.
      kuriuo iš dalies keičiamas Reglamentas (ES) Nr. 1011/2012 dėl turimų vertybinių popierių statistikos (ECB/2018/7)
      
      EUROPOS CENTRINIO BANKO VALDANČIOJI TARYBA,
      atsižvelgdama į Sutartį dėl Europos Sąjungos veikimo,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 5 straipsnį,
      atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos Centrinio Banko renkamos statistinės informacijos (1), ypač į jo 5 straipsnio 1 dalį ir 6 straipsnio 4 dalį,
      kadangi:
      
                  (1)
               
               
                  duomenų rinkimo tikslas pagal Europos Centrinio Banko reglamentą (ES) Nr. 1011/2012 (ECB/2012/24) (2) – teikti Europos centrinių bankų sistemai (ECBS) išsamią statistinę informaciją apie valstybių narių, kurių valiuta yra euro, ekonominių sektorių ir grupės duomenų atskaitingųjų agentų turimas konkrečių vertybinių popierių rūšis labai neagreguotu lygiu. Turint šią informaciją, yra lengviau išsamiai analizuoti pinigų politikos perdavimo mechanizmą ir įvertinti Eurosistemos pinigų politikos operacijų rizikos tikimybę. Taip pat ji leidžia atlikti išsamią finansinio stabilumo analizę, įskaitant jam kylančios rizikos nustatymą ir stebėjimą;
               
            
                  (2)
               
               
                  pagal Tarybos reglamentą (ES) Nr. 1024/2013 (3), Europos Parlamento ir Tarybos reglamentą (ES) Nr. 806/2014 (4) ir Tarybos reglamentą (ES) Nr. 1096/2010 (5), gauti duomenys taip pat naudojami rizikos ribojimu pagrįstos priežiūros ir pertvarkymo tikslais bei teikiami Europos sisteminės rizikos valdybai;
               
            
                  (3)
               
               
                  grupės duomenų atskaitingųjų agentų sąvoka pirmą kartą buvo panaudota ir apibrėžta Reglamente (ES) Nr. 1011/2012 (ECB/2012/24), priėmus Europos Centrinio Banko reglamentą (ES) 2016/1384 (ECB/2016/22) (6). Europos Centrinio Banko (ECB) valdančioji taryba, atsižvelgdama į keletą kriterijų, įskaitant grupės duomenų atskaitingųjų agentų svarbą euro zonos ir (arba) atskirų valstybių narių finansų sistemos stabilumui ir veikimui, nustatys grupės duomenų atskaitinguosius agentus duomenų rinkimo pagal Reglamentą (ES) Nr. 1011/2012 (ECB/2012/24) tikslais. Siekiant didesnio teisinio tikrumo reikia nurodyti, kad visi svarbūs prižiūrimi subjektai, kuriuos tiesiogiai prižiūri ECB pagal Tarybos reglamentą (ES) Nr. 1024/2013, laikytini reikšmingais finansų sistemos stabilumui ir veikimui, ir todėl jie taip pat gali būti laikomi grupės duomenų atskaitingaisiais agentais;
               
            
                  (4)
               
               
                  pagal atitinkamo nacionalinio centrinio banko (NCB) sprendimą, po Reglamento (ES) 2016/1384 įsigaliojimo grupės duomenų atskaitingieji agentai gali teikti duomenis, kurie teikiami pagal Reglamento (ES) Nr. 1011/2012 (ECB/2012/24) 3a straipsnį (toliau – grupės duomenys), tiesiogiai ECB. Tai leis veiksmingiau panaudoti esamą ECBS vertybinių popierių statistikos duomenų bazės informacinių technologijų struktūrą ir išvengti poreikio sukurti atskiras nacionalines duomenų tvarkymo sistemas kiekviename NCB;
               
            
                  (5)
               
               
                  jeigu NCB nusprendžia nerinkti grupės duomenų, jis turėtų pranešti ECB, ir tokiu atveju ECB turėtų perimti uždavinį rinkti duomenis tiesiogiai iš grupės duomenų atskaitingųjų agentų. ECB ir atitinkami NCB turėtų tarpusavyje sudaryti būtinus susitarimus;
               
            
                  (6)
               
               
                  todėl Reglamentas (ES) Nr. 1011/2012 (ECB/2012/24) turėtų būti atitinkamai iš dalies pakeistas,
               
            PRIĖMĖ ŠĮ REGLAMENTĄ:
      1 straipsnis
      Daliniai pakeitimai
      Reglamentas (ES) Nr. 1011/2012 (ECB/2012/24) iš dalies keičiamas taip:
      
                  1)
               
               
                  2 straipsnio 4 dalies b punktas pakeičiamas taip:
                  
                              „b)
                           
                           
                              lygus 0,5 % ribai arba mažesnis už ją, jei grupės duomenų atskaitingasis agentas atitinka tam tikrus kiekybinius arba kokybinius kriterijus, dėl kurių jis yra svarbus euro zonos finansų sistemos stabilumui ir veikimui, pavyzdžiui, dėl jo sąsajos su kitomis euro zonos finansinėmis įstaigomis, veiklos skirtingų jurisdikcijų teritorijose, unikalumo, organizacinės struktūros sudėtingumo ar tiesioginės ECB priežiūros; ir (arba) atskirai euro zonos valstybei narei, pavyzdžiui, dėl grupės duomenų atskaitingojo agento sąlyginės svarbos tam tikrame banko paslaugų rinkos segmente vienoje arba daugiau euro zonos valstybių narių ar tiesioginės ECB priežiūros.“;
                           
                        
            
                  2)
               
               
                  3a straipsnis iš dalies keičiamas taip:
                  
                              a)
                           
                           
                              3 dalis pakeičiama taip:
                              „3.   Atitinkamas NCB arba ECB, kai pagal 5 dalį grupės duomenys teikiami ECB, reikalauja, kad grupės duomenų atskaitingieji agentai teiktų duomenis kas ketvirtį, pagal kiekvieną vertybinį popierių su žyma „emitentas priklauso atskaitingajai grupei (rizikos ribojimo sritis)“, ir pagal kiekvieną vertybinį popierių su žyma „emitentas priklauso atskaitingajai grupei (apskaitos sritis)“, apie jų grupės turimus vertybinius popierius su ISIN kodu arba be jo, pagal I priedo 2 skyrių.“;
                           
                        
                              b)
                           
                           
                              pridedama ši 5 dalis:
                              „5.   Nepažeidžiant 1 dalies nuostatų, grupės duomenų atskaitingieji agentai teikia grupės duomenis ECB, jeigu atitinkamas NCB nusprendžia, kad grupės duomenų atskaitingieji agentai turėtų teikti statistinę informaciją tiesiogiai ECB pagal Gairių ECB/2013/7 3a ir 4b straipsnius.“;
                           
                        
            
                  3)
               
               
                  4a straipsnis pakeičiamas taip:
                  „4a straipsnis
                  Grupės duomenų atskaitingiesiems agentams nukrypti leidžiančios nuostatos
                  1.   Atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, gali taikyti grupės duomenų atskaitingiesiems agentams šias nuo 3a straipsnyje nustatytų atskaitomybės reikalavimų nukrypti leidžiančias nuostatas:
                  
                              a)
                           
                           
                              vadovaujantis šio reglamento reikalavimais, atitinkamas NCB arba ECB, kaip taikytina, gali leisti grupės duomenų atskaitingiesiems agentams teikti statistinę informaciją, apimančią 95 % jų arba jų grupės turimų vertybinių popierių sumos, pagal kiekvieną vertybinį popierių, jei likę 5 % grupės turimų vertybinių popierių nėra išleisti vienintelio emitento;
                           
                        
                              b)
                           
                           
                              atitinkamas NCB arba ECB, kaip taikytina, gali reikalauti, kad grupės duomenų atskaitingieji agentai teiktų išsamesnę informaciją apie vertybinių popierių, kuriems taikoma nukrypti leidžianti nuostata pagal a punktą, rūšį.
                           
                        2.   Atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, gali taikyti nuo grupės duomenų atskaitingųjų agentų atskaitomybės reikalavimų dėl žymos „emitentas priklauso atskaitingajai grupei (rizikos ribojimo sritis)“ nukrypti leidžiančias nuostatas, pagal kiekvieną vertybinį popierių, kaip nustatyta 3a straipsnio 3 dalyje, jei tuos duomenis atitinkamas NCB ar ECB, kaip taikytina, gali išvesti iš duomenų, surinktų iš kitų šaltinių.
                  3.   Dvejų metų laikotarpiu nuo pirmo duomenų teikimo pagal 10b straipsnio 2 dalį, atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, gali taikyti nuo grupės duomenų atskaitingųjų agentų atskaitomybės reikalavimų leidžiančias nukrypti nuostatas dėl duomenų teikimo pagal kiekvieną subjektą, nustatyto I priedo 2 skyriuje, subjektams, kurie yra ne Sąjungos rezidentai, jei atitinkamas NCB ar ECB, kaip taikytina, gali išvesti I priedo 2 skyriaus informaciją apie subjektus, kurie visi yra ne Sąjungos rezidentai.“;
               
            
                  4)
               
               
                  4b straipsnis pakeičiamas taip:
                  „4b straipsnis
                  Bendros nukrypti leidžiančios nuostatos ir visoms nukrypti leidžiančioms nuostatoms taikytina sistema
                  1.   Atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, gali taikyti nuo šiame reglamente nustatytų atskaitomybės reikalavimų nukrypti leidžiančias nuostatas, jeigu faktiniai atskaitingieji agentai teikia tuos pačius duomenis pagal: a) Europos Centrinio Banko reglamentą (ES) Nr. 1071/2013 (ECB/2013/33) (*1); b) Reglamentą (ES) Nr. 1073/2013 (ECB/2013/38); c) Reglamentą (ES) Nr. 1075/2013 (ECB/2013/40) arba d) Reglamentą (ES) Nr. 1374/2014 (ECB/2014/50); arba jei atitinkamas NCB ar ECB, kaip taikytina, gali išvesti tuos pačius duomenis kitais būdais, vadovaudamiesi III priede nustatytais būtinaisiais statistikos standartais.
                  2.   Atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, užtikrina, kad būtų tenkinamos šiame straipsnyje, 4 ir 4a straipsniuose nustatytos sąlygos, kad būtų galima prireikus taikyti nukrypti leidžiančias nuostatas, jas atnaujinti arba nutraukti jų taikymą nuo kiekvienų kalendorinių metų pradžios.
                  3.   Atitinkamas NCB arba ECB, pasikonsultavęs su atitinkamu NCB, kai pagal 3a straipsnio 5 dalį grupės duomenys teikiami ECB, gali faktiniams atskaitingiesiems agentams, kuriems taikytos nukrypti leidžiančios nuostatos pagal šį straipsnį, 4 straipsnį arba 4a straipsnį, taikyti papildomus atskaitomybės reikalavimus, kai atitinkamas NCB ar ECB, kaip taikytina, mano, kad reikia išsamesnių duomenų. Faktiniai atskaitingieji agentai, gavę atitinkamo NCB ar ECB, kaip taikytina, prašymą, pateikia reikalaujamą informaciją per 15 darbo dienų.
                  4.   Tačiau faktiniai atskaitingieji agentai, kuriems atitinkamas NCB arba ECB, kai pagal 3a straipsnio 5 dalį grupės duomenys teikiami ECB, taiko nukrypti leidžiančias nuostatas, gali vykdyti visus atskaitomybės reikalavimus. Faktinis atskaitingasis agentas, kuris pasirenka nesinaudoti atitinkamo NCB arba ECB, kaip taikytina, taikomomis nukrypti leidžiančiomis nuostatomis, turi gauti atitinkamo NCB ar ECB, kaip taikytina, sutikimą prieš pasinaudodamas vėliau pradėtomis taikyti nukrypti leidžiančiomis nuostatomis.
                  
                     (*1)  2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1).“;"
						
               
            
                  5)
               
               
                  6a straipsnis pakeičiamas taip:
                  „6a straipsnis
                  Grupės duomenų savalaikiškumas
                  1.   NCB perduoda ECB ketvirtinius grupės duomenis pagal kiekvieną vertybinį popierių, vadovaudamiesi 3a straipsnio 1 dalimi ir I priedo 2 skyriumi, iki 55-os kalendorinės dienos 18 val. CET, pasibaigus ketvirčiui, už kurį teikiami duomenys.
                  2.   Jeigu pagal 3a straipsnio 5 dalį NCB nusprendžia, kad atskaitingieji agentai teikia statistinę informaciją tiesiogiai ECB, atskaitingieji agentai perduoda šią informaciją ECB iki 45-os kalendorinės dienos 18 val. CET, pasibaigus ketvirčiui, už kurį teikiami duomenys.“;
               
            
                  6)
               
               
                  7a straipsnis pakeičiamas taip:
                  „7a straipsnis
                  Susijungimas, skaidymasis ir reorganizavimas
                  Jeigu susijungimas, skaidymasis ar reorganizavimas gali padaryti poveikį statistinių įsipareigojimų vykdymui, viešai paskelbus apie ketinimą įvykdyti tokią operaciją ir laiku iki jos įvykdymo atitinkami atskaitingieji agentai tiesiogiai ar per atitinkamą NKI pagal bendradarbiavimo tvarką informuoja atitinkamą NCB arba ECB, kai pagal 3a straipsnio 5 dalį grupės duomenys teikiami ECB, apie planuojamas procedūras šiame reglamente nustatytiems statistinės atskaitomybės reikalavimams įvykdyti.“;
               
            
                  7)
               
               
                  įterpiamas šis 10c straipsnis:
                  „10c straipsnis
                  Pirmasis duomenų teikimas po Europos Centrinio Banko reglamento (ES) 2018/318 (ECB/2018/7) įsigaliojimo dienos
                  Pirmasis grupės duomenų teikimas pagal 3a straipsnį po Europos Centrinio Banko reglamento (ES) 2018/318 (ECB/2018/7) (*2) įsigaliojimo dienos pradedamas teikiant 2018 m. rugsėjo ataskaitinio laikotarpio duomenis.
                  
                     (*2)  2018 m. vasario 22 d. Europos Centrinio Banko reglamentas (ES) 2018/318, kuriuo iš dalies keičiamas Reglamentas (ES) Nr. 1011/2012 dėl turimų vertybinių popierių statistikos (ECB/2018/7) (OL L 62, 2018 3 5, p. 4).“;"
						
               
            
                  8)
               
               
                  I, II ir III priedai iš dalies keičiami pagal šio reglamento priedą.
               
            2 straipsnis
      Baigiamoji nuostata
      Šis reglamentas įsigalioja 2018 m. spalio 1 d.
      
         Šis reglamentas yra privalomas visas ir tiesiogiai taikomas valstybėse narėse pagal Sutartis.
         Priimta Frankfurte prie Maino 2018 m. vasario 22 d.
         
            
               ECB valdančiosios tarybos vardu
            
            
               ECB Pirmininkas
            
            Mario DRAGHI
         
      
      
         (1)  OL L 318, 1998 11 27, p. 8.
      
      
         (2)  2012 m. spalio 17 d. Europos Centrinio Banko reglamentas (ES) Nr. 1011/2012 dėl turimų vertybinių popierių statistikos (ECB/2012/24) (OL L 305, 2012 11 1, p. 6).
      
         (3)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).
      
         (4)  2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014 7 30, p. 1).
      
         (5)  2010 m. lapkričio 17 d. Tarybos reglamentas (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (OL L 331, 2010 12 15, p. 162).
      
         (6)  2016 m. rugpjūčio 2 d. Europos Centrinio Banko reglamentas (ES) 2016/1384, kuriuo iš dalies keičiamas Reglamentas (ES) Nr. 1011/2012 (ECB/2012/24) dėl turimų vertybinių popierių statistikos (ECB/2016/22) (OL L 222, 2016 8 17, p. 24).
      
         PRIEDAS
         Reglamento (ES) Nr. 1011/2012 (ECB/2012/24) I, II ir III priedai iš dalies keičiami taip:
         
                     1)
                  
                  
                     I priedo 2 skirsnis iš dalies keičiamas taip:
                     
                                 a)
                              
                              
                                 1 dalis iš dalies keičiama taip:
                                 
                                             i)
                                          
                                          
                                             virš lentelės esančios 1 dalies pabaigos sakinys pakeičiamas taip:
                                             „Atitinkamas NCB arba ECB, kai pagal 3a straipsnio 5 dalį grupės duomenys teikiami ECB, taip pat gali nuspręsti reikalauti, kad grupės duomenų atskaitingieji agentai teiktų 9–11 laukų duomenis, ir, jei dar neteikiama pagal b arba c punktus, 31–37 laukų duomenis.“;
                                          
                                       
                                             ii)
                                          
                                          
                                             lentelės 1 išnašos tekstas pakeičiamas taip:
                                             
                                                         „(1)
                                                      
                                                      
                                                         Jei taikoma 4a straipsnio 3 dalyje nustatyta nukrypti leidžianti nuostata, duomenys laukams, susijusiems su duomenų teikimu pagal kiekvieną subjektą, turėtų būti teikiami pagal atitinkamas taisykles, kurias nustato NCB, taikantis nukrypti leidžiančią nuostatą, arba ECB, kai pagal 3a straipsnio 5 dalį grupės duomenys teikiami ECB, užtikrinant, kad privalomų suskirstymų duomenys yra homogeniški.“;
                                                      
                                                   
                                       
                           
                                 b)
                              
                              
                                 2 dalis iš dalies keičiama taip:
                                 
                                             i)
                                          
                                          
                                             2 dalies pabaigos sakinys virš lentelės pakeičiamas taip:
                                             „Atitinkamas NCB arba ECB, kai pagal 3a straipsnio 5 dalį grupės duomenys teikiami ECB, taip pat gali reikalauti, kad grupės duomenų atskaitingieji agentai taip pat teiktų 8–10 ir 12 laukų duomenis, ir, jei dar neteikiama pagal b arba c punktus, 53–59 laukų duomenis.“;
                                          
                                       
                                             ii)
                                          
                                          
                                             lentelės 1 išnašos tekstas pakeičiamas taip:
                                             
                                                         „(1)
                                                      
                                                      
                                                         Jei taikoma 4a straipsnio 3 dalyje nustatyta nukrypti leidžianti nuostata, duomenys laukams, susijusiems su duomenų teikimu pagal kiekvieną subjektą, turėtų būti teikiami pagal atitinkamas taisykles, kurias nustato NCB, taikantis nukrypti leidžiančią nuostatą, arba ECB, kai pagal 3a straipsnio 5 dalį grupės duomenys teikiami ECB, užtikrinant, kad privalomų suskirstymų duomenys yra homogeniški.“;
                                                      
                                                   
                                       
                           
               
                     2)
                  
                  
                     II priedas iš dalies keičiamas taip:
                     
                                 a)
                              
                              
                                 1 dalies pirmas sakinys pakeičiamas taip:
                                 „Šioje lentelėje pateikiamas priemonių kategorijų, kurias atitinkami nacionaliniai centriniai bankai (NCB) arba Europos Centrinis Bankas (ECB), kai pagal 3a straipsnio 5 dalį grupės duomenys teikiami ECB, perkelia į nacionaliniu lygiu taikomas kategorijas pagal šį reglamentą, išsamus aprašas.“;
                              
                           
                                 b)
                              
                              
                                 2 dalies pirmas sakinys pakeičiamas taip:
                                 „Šioje lentelėje pateikiamas sektoriaus kategorijų, kurias atitinkami NCB arba ECB, kai pagal 3a straipsnio 5 dalį grupės duomenys teikiami ECB, perkelia į nacionaliniu lygiu taikomas kategorijas pagal šį reglamentą, išsamus aprašas.“;
                              
                           
                                 c)
                              
                              
                                 4 dalies lentelės apibrėžtys iš dalies keičiamos taip:
                                 
                                             i)
                                          
                                          
                                             apibrėžtis „Likučiai rinkos verte“ pakeičiama taip:
                                             „Turimi vertybiniai popieriai, įvertinti rinkos kaina eurais. Atitinkamas NCB arba ECB, kai pagal 3a straipsnio 5 dalį grupės duomenys teikiami ECB, iš principo privalo reikalauti teikti duomenis apie sukauptas palūkanas arba šioje pozicijoje, arba rodyti jas atskirai. Vis dėlto atitinkami NCB arba ECB, kaip taikytina, savo nuožiūra gali reikalauti duomenų, neįtraukiant sukauptų palūkanų.“;
                                          
                                       
                                             ii)
                                          
                                          
                                             apibrėžtis „Garanto identifikavimo kodas“ pakeičiama taip:
                                             „Standartinis kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris unikaliai identifikuoja garantą, bei informacija apie vartojamo kodo identifikatoriaus rūšį, pavyzdžiui, juridinio asmens identifikatorius, ES identifikatorius arba nacionalinis identifikatorius.“;
                                          
                                       
                           
                                 d)
                              
                              
                                 5 dalies lentelės apibrėžtys iš dalies keičiamos taip:
                                 
                                             i)
                                          
                                          
                                             apibrėžtis „ES identifikatorius“ pakeičiama taip:
                                             
                                                „ES identifikatorius– įprastai vartojamas identifikavimo kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris aiškiai identifikuoja bet kurį subjektą ES.“;
                                          
                                       
                                             ii)
                                          
                                          
                                             apibrėžtis „Nacionalinis identifikatorius“ pakeičiama taip:
                                             
                                                „Nacionalinis identifikatorius– įprastai vartojamas identifikavimo kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris aiškiai identifikuoja bet kurį subjektą jo rezidavimo šalyje.“;
                                          
                                       
                                             iii)
                                          
                                          
                                             apibrėžtis „Atskaitomybės lygmuo“ pakeičiama taip:
                                             „Atskaitomybės lygmuo nurodo, ar duomenys teikiami pagal kiekvieną subjektą ar grupę, kaip nurodyta 1 straipsnio 23 ir 24 punktuose. Atitinkamam NCB arba ECB, kai pagal 3a straipsnio 5 dalį grupės duomenys teikiami ECB, sutikus, turėtų būti taikomi suderinti apskaitos ir konsolidavimo principai subjekto lygiu, t. y. informacijai subjekto lygiu, kiek tai įmanoma, turėtų būti taikomos grupės apskaitos ir rizikos apskaičiavimo principai.“;
                                          
                                       
                           
                                 e)
                              
                              
                                 6 dalies lentelės apibrėžtys iš dalies pakeičiamos taip:
                                 
                                             i)
                                          
                                          
                                             apibrėžtis „Turėtojo identifikavimo kodas“ pakeičiama taip:
                                             „Standartinis kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris unikaliai identifikuoja turėtoją, bei informacija apie vartojamo kodo identifikatoriaus rūšį, pavyzdžiui, ES identifikatorius arba nacionalinis identifikatorius.“;
                                          
                                       
                                             ii)
                                          
                                          
                                             apibrėžtis „Turėtojo tiesioginės patronuojančiosios įmonės identifikavimo kodas“ pakeičiama taip:
                                             „Standartinis kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris unikaliai identifikuoja tiesioginį juridinį asmenį, kurio teisiškai priklausoma dalimi yra turėtojas, bei informacija apie vartojamo kodo identifikatoriaus rūšį, pavyzdžiui, juridinio asmens identifikatorius, ES identifikatorius arba nacionalinis identifikatorius.“;
                                          
                                       
                           
                                 f)
                              
                              
                                 7 dalies lentelės apibrėžtis „Emitento identifikavimo kodas“ pakeičiama taip:
                                 „Standartinis kodas, dėl kurio susitarta su atitinkamu NCB arba ECB, kai pagal 3a straipsnio 5 dalį grupės duomenys teikiami ECB, kuris unikaliai identifikuoja emitentą, bei informacija apie vartojamo kodo identifikatoriaus rūšį, pavyzdžiui, ES identifikatorius arba nacionalinis identifikatorius.“;
                              
                           
               
                     3)
                  
                  
                     III priedas iš dalies keičiamas taip:
                     
                                 a)
                              
                              
                                 1 punktas keičiamas taip:
                                 
                                             „1.
                                          
                                          
                                             Būtinieji perdavimo standartai:
                                             
                                                         a)
                                                      
                                                      
                                                         ataskaitos atitinkamam nacionaliniam centriniam bankui (NCB) ir ECB, kai pagal 3a straipsnio 5 dalį grupės duomenys teikiami ECB, turi būti teikiamos laiku ir laikantis atitinkamo NCB arba ECB, kaip taikytina, nustatytų terminų;
                                                      
                                                   
                                                         b)
                                                      
                                                      
                                                         statistinių ataskaitų forma ir formatas turi atitikti atitinkamo NCB arba ECB, kaip taikytina, nustatytus techninius atskaitomybės reikalavimus;
                                                      
                                                   
                                                         c)
                                                      
                                                      
                                                         turi būti nurodyti faktinio atskaitingojo agento kontaktiniai asmenys;
                                                      
                                                   
                                                         d)
                                                      
                                                      
                                                         turi būti laikomasi duomenų perdavimo atitinkamam NCB arba ECB, kaip taikytina, techninių specifikacijų.“;
                                                      
                                                   
                                       
                           
                                 b)
                              
                              
                                 2 dalies d ir e punktai pakeičiami taip:
                                 
                                             „d)
                                          
                                          
                                             faktiniai atskaitingieji agentai turi laikytis atitinkamo NCB arba ECB, kai pagal 3a straipsnio 5 dalį grupės duomenys teikiami ECB, nustatytų techninio duomenų perdavimo matmenų ir dešimtainių skaitmenų;
                                          
                                       
                                             e)
                                          
                                          
                                             faktiniai atskaitingieji agentai turi laikytis atitinkamo NCB arba ECB, kai pagal 3a straipsnio 5 dalį grupės duomenys teikiami ECB, nustatytos techninio duomenų perdavimo skaičių apvalinimo metodikos.“